UŽIMTUMO TARNYBA
prie LIETUVOS RESPUBLIKOS socialinės apsaugos ir darbo ministerijos
DIREKTORIUS

ĮSAKYMAS

DĖL UŽIMTUMO TARNYBOS PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS DIREKTORIAUS 2022 M. liepos 4 D. ĮSAKYMO NR. V-197 „DĖL AKTYVIOS DARBO RINKOS POLITIKOS PRIEMONIŲ TAIKYMO TVARKOS APRAŠO PATVIRTINIMO“ PAKEITIMO

2025 m. kovo 27 d. Nr. V-41

Vilnius

1. Pakeičiu Aktyvios darbo rinkos politikos priemonių taikymo tvarkos aprašą, patvirtintą Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) direktoriaus 2022 m. liepos 4 d. įsakymu Nr. V-197 „Dėl Aktyvios darbo rinkos politikos priemonių taikymo tvarkos aprašo patvirtinimo“ (toliau – Aprašas):

1.1 Pakeičiu Aprašo 10.1.2. papunktį ir išdėstau jį taip:

„10.1.2. vidutinių arba ribotų įsidarbinimo galimybių darbo ieškantis asmuo, pageidaujantis mokytis pagal formaliojo profesinio mokymo programas ar jos modulius, siekiant įgyti Užimtumo tarnybos direktoriaus įsakymu nustatytą paklausią profesiją;“;

1.2. Pakeičiu Aprašo 821 punktą ir išdėstau jį taip:

„821. Nustačius subsidijos darbo užmokesčiui mokėjimo nutraukimo atvejus, subsidijos darbo užmokesčiui mokėjimas nutraukiamas Priemonių organizavimo departamento direktoriaus sprendimu nuo aplinkybių atsiradimo dienos. Tuo atveju, kai nustatoma, kad darbdavys ar įmonių grupė, kuriai priklauso darbdavys, patiria sunkumų, subsidijos darbo užmokesčiui mokėjimas nutraukiamas nuo finansinių ataskaitų patvirtinimo dienos.

POS per 3 darbo dienas nuo sprendimo priėmimo dienos apie tai informuoja darbdavį elektroniniu paštu, pateikiant priimto sprendimo kopiją.“;

1.3. Pakeičiu Aprašo 822 punktą ir išdėstau jį taip:

„822. Nustačius, kad darbdaviui, su kuriuo sudaryta Aprašo 77 punkte nurodyta sutartis, turi būti pradėtos taikyti Europos Sąjungos valstybės pagalbos taisyklės, POS atlieka Aprašo 75.3 ir 751.3 papunkčiuose nurodytus veiksmus.“;

1.4. Pakeičiu Aprašo 108 punktą ir išdėstau jį taip:

„108. Nustačius subsidijos darbo asistento išlaidoms mokėjimo nutraukimo atvejus, ar atsiradus nors vienai aplinkybei, dėl kurios negali būti mokama valstybės pagalba, subsidijos darbo asistento išlaidoms mokėjimas nutraukiamas Priemonių organizavimo departamento direktoriaus sprendimu nuo aplinkybių atsiradimo dienos. Tuo atveju, kai nustatoma, kad darbdavys ar įmonių grupė, kuriai priklauso darbdavys, patiria sunkumų, subsidijos darbo užmokesčiui mokėjimas nutraukiamas nuo finansinių ataskaitų patvirtinimo dienos.

POS per 3 darbo dienas nuo sprendimo priėmimo dienos apie tai informuoja darbdavį elektroniniu paštu, pateikiant priimto sprendimo kopiją.“;

1.5. Pakeičiu Aprašo 4 priedo 4.1.3 papunktį iki dvitaškio ir išdėstau jį taip:

„4.1.3. Užimtumo dalyviui, kuris profesinio mokymosi metu buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:“;

1.6. Pakeičiu Aprašo 4 priedo 5.1 papunktį iki dvitaškio ir išdėstau jį taip:

„5.1. profesinio mokymosi metu atleidus Užimtumo dalyvį iš darbo ar jam nutraukus savarankišką veiklą ir jam atitinkant Įstatyme nustatytas sąlygas bedarbio statusui gauti, profesinio mokymo laikotarpiu Įstatyme ir jį įgyvendinančiuose teisės aktuose nustatyta tvarka:“;

1.7. Pakeičiu Aprašo 4 priedo 5.1.1 papunktį ir išdėstau jį taip:

„5.1.1. mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą profesinio mokymosi valandą;“;

1.8. Pakeičiu Aprašo 4 priedo 6.2 papunktį ir išdėstau jį taip:

„6.2. suderinus su Užimtumo tarnyba bei Užimtumo dalyviu, pratęsti Sutarties 3.2.1 papunktyje nurodytą Užimtumo dalyvio įdarbinimo datą, pratęsus profesinį mokymą dėl Sutarties 5.3 papunktyje numatytų sąlygų.“;

1.9. Pakeičiu Aprašo 5 priedo 3.1.3 papunktį iki dvitaškio ir išdėstau jį taip:

„3.1.3. Užimtumo dalyviui, kuris profesinio mokymosi metu buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:“;

1.10. Pakeičiu Aprašo 5 priedo 3.1.3.1 papunktį ir išdėstau jį taip:

„3.1.3.1 kartą per mėnesį mokėti Sutarties 4.1.1 papunktyje nurodyto dydžio mokymo stipendiją Įstatyme nustatytomis sąlygomis ir tvarka, atsižvelgiant į mokymo programos lankomumą;“;

1.11. Pakeičiu Aprašo 5 priedo 4.1 papunktį iki dvitaškio ir išdėstau jį taip:

„4.1. profesinio mokymosi metu atleidus Užimtumo dalyvį iš darbo ar jam nutraukus savarankišką veiklą ir jam atitinkant Įstatyme nustatytas sąlygas bedarbio statusui gauti, profesinio mokymo laikotarpiu Įstatyme ir jį įgyvendinančiuose teisės aktuose nustatyta tvarka:“;

1.12. Pakeičiu Aprašo 5 priedo 4.1.1 papunktį ir išdėstau jį taip:

„4.1.1. mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą profesinio mokymosi valandą;“;

1.13. Pakeičiu Aprašo 51 priedą ir išdėstau jį nauja redakcija (pridedama);

1.14. Pakeičiu Aprašo 8 priedo 5.3 papunktį ir išdėstau jį taip:

„5.3. taikoma, jeigu Užimtumo dalyvis yra užimtas asmuo, kuris dalyvavimo neformaliajame suaugusiųjų švietime metu buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:

5.3.1. į mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą valandą;

5.3.2. į Sutarties 5.2.3.1 ir 5.2.3.2 papunkčiuose nurodytų išlaidų kompensaciją;“;

1.15. Pakeičiu Aprašo 9 priedo 4.3 papunktį ir išdėstau jį taip:

„4.3. taikoma, jeigu Užimtumo dalyvis yra užimtas asmuo, kuris dalyvavimo neformaliajame suaugusiųjų švietime metu buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:

4.3.1. į mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą valandą;

4.3.2. į Sutarties 4.2.3.1. ir 4.2.3.2. papunkčiuose nurodytų išlaidų kompensaciją;“;

1.16. Pakeičiu Aprašo 11 priedą ir išdėstau jį nauja redakcija (pridedama);

1.17. Pakeičiu Aprašo 15 priedo 5.3 papunktį ir išdėstau jį taip:

„5.3. taikoma, jeigu Užimtumo dalyvis yra užimtas asmuo ir dalyvaujant aukštą pridėtinę vertę kuriančios kvalifikacijos ir (ar) kompetencijos įgijime buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:

5.3.1. į mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą valandą;

5.3.2. į Sutarties 5.2.3.1. ir 5.2.3.2. papunkčiuose nurodytų išlaidų kompensaciją.“;

1.18. Pakeičiu Aprašo 16 priedo 4.3 papunktį ir išdėstau jį taip:

„4.3. taikoma, jeigu Užimtumo dalyvis yra užimtas asmuo ir dalyvaujant aukštą pridėtinę vertę kuriančios kvalifikacijos ir (ar) kompetencijos įgijime buvo atleistas iš darbo ar nutraukė savarankišką veiklą ir atitinka Įstatyme nustatytas sąlygas bedarbio statusui gauti:

4.3.1. į mokymo stipendiją, kurios dydis yra 0,5 Lietuvos Respublikos Vyriausybės patvirtinto minimaliojo valandinio atlygio dydžio už lankytą valandą;

4.3.2. į Sutarties 4.2.3.1. ir 4.2.3.2. papunkčiuose nurodytų išlaidų kompensaciją;“;

1.19. Pakeičiu Aprašo 25 priedą ir išdėstau jį nauja redakcija (pridedama);

1.20. Pakeičiu Aprašo 28 priedo 3.3 papunktį ir išdėstau jį taip:

„3.3. jie turi teisę susipažinti su tvarkomais savo asmens duomenimis, reikalauti ištaisyti, ištrinti („teisė būti pamirštam“) savo asmens duomenis arba sustabdyti, išskyrus saugojimą, savo asmens duomenų tvarkymo veiksmus, apriboti savo asmens duomenų tvarkymą, kai duomenys tvarkomi nesilaikant Bendrojo duomenų apsaugos reglamento nuostatų, taip pat teisę į savo asmens duomenų perkeliamumą, teisę nesutikti, kad būtų tvarkomi jų asmens duomenys, pateikdami rašytinį prašymą (įskaitant elektroninius dokumentus) dėl savo teisių įgyvendinimo asmens duomenų valdytojui – Užimtumo tarnybai, 03131, A. Vivulskio g. 13, 03162, Vilnius, juridinio asmens kodas 190766619, arba el. paštu info@uzt.lt.“;

1.21. Pakeičiu Aprašo 29 priedą ir išdėstau jį nauja redakcija (pridedama).

2. Pavedu:

2.1. Teisės skyriui organizuoti šio įsakymo paskelbimą Teisės aktų registre ir Užimtumo tarnybos interneto svetainėje;

2.2. įsakymo kontrolę vykdyti direktoriaus pavaduotojui pagal kompetenciją.

Direktorė	Inga Balnanosienė